Epule pakkus Tallinna tüdrukuna erilist huvi meie kaunis vanalinn. Et õppida kuulama, millest möödunud ajad ja majad kõnelevad, võttis Epp kätte ja õppis giidiks. Elu jooksul on Epp end omal käel täiendanud ajalugu ja kultuurilugu tudeerides. Turisminduses töötab Epp üle kümne aasta. Giidina on ta vallutanud arvukaid maid nii Euroopas, Aasias, Aafrikas kui Ameerikas. Ühel hetkel tundis Epp, et oleks tarvis täiendada end ka loodusteadustes ning läks Räpina aianduskooli  tarkust taga nõudma. Epp on hea huumorimeelega ning säilitab rahu igas eluteele veerenud sasipuntras.   Epp ootab teid alates augusti algusest Rhodose saarel.